Ekeheiria

Ekeheiria oli antiikolümpiamängude ajal kehtinud "püha rahu".

See kuulutati välja enne olümpiamänge ja ka olümpiamängude ajal, et korraldavat linnriiki ei rünnataks ning sportlased ja pealtvaatajad saaksid turvaliselt mängude toimumispaika ja tagasi reisida. Rahu kestis kuni kolm kuudToohey, K., James Veal, A. (2007). "The Olympic games: a social science perspective" UK: CIBI International. lk 65 ja selleks ajaks peatati sõjad, vägedel oli keelatud ähvardada mängude ründamisega, peatati õiguslikud dispuudid ja keelatud oli surmanuhtlus."The Olympic Truce" The Ancient Olympics (vaadatud 28. mail 2016)

1992. aastal elustas Rahvusvaheline Olümpiakomitee olümpiarahu tava, kutsudes kõiki riike ja rahvaid üles mängude ajal rahu pidama. 1993. aastal innustas ÜRO oma resolutsiooniga kõiki oma liikmesriike pidama olümpiarahu alates seitsmendast päevast enne olümpiamänge kuni seitsmenda päevani pärast mänge.The United Nations and the Olümpic Truce (vaadatud 28. mail 2016)

Viited

Kategooria:Sõjandus
Kategooria:Vana-Kreeka sport
Kategooria:Olümpiamängud